# PÁLYÁZATI FELHÍVÁS

**Városi Művelődési Központ**, mint Közvetítő Szervezet

pályázatot hirdet

a **„Szociális városrehabilitáció Veszprémben”** városrehabilitációs projekt keretében elkülönített Programalap felhasználásával megvalósuló

mini-projektek támogatására.

1. **A pályázat célja**

A pályázat célja olyan pályázói körök bevonása a szociális célú városrehabilitációs projektbe, amelyek a standard pályázati eljárások keretében nem, vagy csak nem hatékonyan lennének képesek támogatási forrásokhoz jutni olyan térítésmentes, a helyi közösség bevonását célzó kisebb közösségi programok (képzések, kulturális és egyéb rendezvények, sportesemények, stb.) megvalósítására, amelyek erősítik a helyi társadalom kohézióját. A pályázat további célja, hogy a - helyi adottságokat ismerő - helyi civil és egyéb társadalmi szervezetek bevonásra kerüljenek a meghatározott „soft” tevékenységek sikeres megvalósításába, így azok a helyi célcsoportok igényeinek megfelelően, a helyi lakosságot mobilizálva valósuljanak meg.

A pályázatban megvalósítandó célok az alábbiak:

* az akcióterületen élők egészségi állapotának javítása, környezettudatossá tétele,
* tartalmas programok szervezése számukra,
* a munka világába való visszatérés segítése

1. **A pályázók köre**

A címzetti kör Veszprém Megyei Jogú Város területén bejegyzett székhellyel, telephellyel rendelkező nonprofit jelleggel működő szervezetek, amelyek az akcióterületen élő lakossággal bármilyen módon kapcsolatban vannak, illetve az akcióterületen bármiképpen jelen vannak, vagy az akcióterületen a korábbiakban már valamilyen konkrét tevékenységet végeztek.

A címzett nonprofit jelleggel működő szervezetek köre, akik részt vehetnek a programban:

* + Nonprofit szervezetek (egyesület, alapítvány, közalapítvány, köztestület) – amelyek konzorciumi partnerként nem vesznek részt a városrehabilitációs projektben;
  + Nonprofit gazdasági társaságok – amelyek konzorciumi partnerként nem vesznek részt a városrehabilitációs projektben;
  + Nonprofit jelleggel működő, közszolgáltatást megvalósító intézmények, amelyek a településen az érintett célcsoport lakosságával közvetlen, napi kapcsolatban vannak;
  + Társasházak, lakásszövetkezetek;
  + Szociális szövetkezetek – amelyek konzorciumi partnerként nem vesznek részt a városrehabilitációs projektben.

Nem nyújthatnak be pályázatot az 1989. évi XXXIII. törvény „a pártok működéséről és gazdálkodásáról” szóló törvény hatálya alá tartozó szervezetek, továbbá azok a szervezetek, amelyek az önkormányzat valamely bizottsága, egyéb szerve által az elmúlt években kiírt pályázaton támogatást nyertek, ám annak összegével nem, vagy nem szabályszerűen számoltak el.

Nem nyújtható támogatás azon szervezeteknek, amelyek 30 napot meghaladó köztartozással rendelkeznek.

1. **Támogatható tevékenységek**

Elsősorban az alábbi témákhoz kapcsolódhatnak mini projektek, azaz programok, rendezvények, szemléletformáló képzések, tájékoztatók, és ezek sorozatai:

1. **közösségfejlesztést és a szabadidő hasznos eltöltését segítő szolgáltatások, tanfolyamok, képzési programok kialakítása (hagyományőrző közösségi kezdeményezések, játszó- és foglalkoztató házak, kulturális- és sport rendezvények, kiállítások, civil programok megvalósítása stb.);**

Tervezett programok:

**a./ Zeneterápiás foglalkozások gyermekek és felnőttek számára**

A programmal kapcsolatos elvárások:

A csoportok beosztása kor és pszichés életszakaszok szerint történjen, az alábbi bontásban, kisgyermekek, kamaszok, fiatal felnőttek, felnőttek és időskorúak. Csoportonként 10 alkalomból álló 90 perces/ alkalom foglalkozások 10-12 fő (az akcióterületen élő) részvételével, valamint egy 5 napos nyári tábor szervezése a 11 – 13 éves korosztály számára, szintén 10-12 fő az akcióterületen élő részvételével.

Megvalósítási időszak: 2014.06.01-2015.05.30

Helyszíne: Jutasi úti lakótelep akcióterületén, Március 15. úti Könyvtár és Városi Művelődési Központ

**b./ A helyszínek felújítását követően a környéken lakó fiatalok mozgásigényének, egészséges versenyszellemének biztosítása sport programok szervezése és lebonyolítása**

A programmal kapcsolatos elvárások:

Korcsoportos kézilabda, grundfoci, streetball foglalkozások szervezése és

lebonyolítása a megújult közterületen, illetve egy szülő-gyerek szabadidősport tevékenység szervezése az akcióterületen élő lakosság számára.

Alkalmak száma:

Korcsoportos kézilabda foglalkozások - 12 alkalommal, 1,5 óra/alkalom

időtartamban

Korcsoportos kézilabda Utcák - Terek Bajnokság - 4 alkalommal, 4 óra/ alkalom időtartamban

Korcsoportos grundfoci foglalkozások - 12 alkalommal, 1,5 óra/alkalom időtartamban

Korcsoportos Grundfoci Bajnokság - 4 alkalommal, 4 óra/ alkalom időtartamban

Korcsoportos streetball foglalkozások - 12 alkalommal, 1,5 óra/alkalom időtartamban

Korcsoportos Streetball Bajnokság - 4 alkalommal, 4 óra/ alkalom időtartamban

Szülő- gyerek szabadidősport tevékenység - 8 alkalommal, 2 óra/alkalom időtartamban

Megvalósítási időszak: 2014.08.01-2014.09.30 között és

2015.04.01-2015.06.30 között

Helyszíne: Jutasi úti lakótelep akcióterületén

**c./ Prevenciós, ifjúságsegítő és készségfejlesztő mobil ifjúsági információs szolgáltatások a környéken élő fiatalok számára**

A programmal kapcsolatos elvárások:

A cél olyan program szervezése, az akcióterületen élő fiatalok számára, amely során megismerhetik, hogy milyen fontos és hasznos fejlesztések valósulnak meg lakókörnyezetükben, hogy ezáltal majd az elkészülő értékeket hosszú távon megőrizzék, azt ápolják, és gondos gazdaként kezeljék.

Alkalmak száma: 10

Megvalósítási időszak: 2014. 09. 01. és 2015. 05. 30 között

Helyszíne: Jutasi úti lakótelep akcióterületének több pontján

**d./ A Báthory napok keretében élményszerű ismeretek szerzése és bemutatása a népmeséről, népzenéről, népi kultúráról**

A programmal kapcsolatos elvárások:

A program célja, hogy a résztvevő általános iskolás korosztály (60 fő, az akcióterületen élő 7-14 éves) minél több élményszerű ismeretet szerezzen a népmeséről, népzenéről és népi kultúráról, hogy ezáltal képessé váljanak ezen kincseinket mások számára is bemutatni.

Alkalmak száma: 6 alkalommal, 5 óra/ alkalom időtartamban

Megvalósítási időszak: 2014. 09. 01. és 2015. 05. 30 között

Helyszíne: Jutasi úti lakótelep akcióterületén, Báthory Iskola

**e./ Népi hagyományok felelevenítése a lakótelepen és nyári tábor szervezése a folklór jegyében**

A programmal kapcsolatos elvárások:

Különböző népszokások felelevenítése az akcióterületen, amely során a lakótelepet körbejárva, menet közben 2-3 helyen megállva, a járókelőket bevonva rövid műsorok megtartása. Valamint nyári tábor szervezése, gyerekeknek a folklór jegyében.

Alkalmak száma: felvonulás 3 alkalommal

tábor 1 alkalommal 5 napos időtartamban

Megvalósítási időszak: 2014. 08. 01. és 2015. 05. 30 között

Helyszíne: Jutasi úti lakótelep akcióterületén

**f./ Néptánc- és Folklórművészeti művészetoktatási programok környék lakosai számára**

A programmal kapcsolatos elvárások:

2 db táncházzal egybekötött gálaműsor, 5 napos tábor az akcióterületen élő ifjúsági korosztály részére valamint 4 alkalommal kézműves foglalkozások a népművészet jegyében.

Megvalósítási időszak: 2014. 08. 01. és 2015. 05. 30 között

Helyszíne: Jutasi úti lakótelep akcióterületén, egy gálaműsor az akcióterületen kívül a Dózsa Gy. u. 2-ben

**g./ A leendő gördeszkás park területén a gördeszka sportág megismertetése, népszerűsítése a környék lakosai számára**

A programmal kapcsolatos elvárások:

2 db komplex rendezvény szervezése, amelynek fő része 1-1 gördeszkás verseny

is, amelyen keresztül a sportág népszerűsíthető.

Megvalósítási időszak: 2014. szeptember 20. és 2015. június 21.

Helyszíne: Jutasi úti lakótelep akcióterületén, Kálvin park

1. **munkaerőpiaci beilleszkedést és a hátrányos helyzetű gyermekek iskolai felzárkózását elősegítő tevékenységek, képzési, oktatási programok;**

Tervezett program:

**a./ Munkanélküliek számára elhelyezkedésben segítő tréning**

A programmal kapcsolatos elvárások:

A tréning célja a célcsoport tagjainak felzárkóztatása, alkalmassá tétele, saját készségeiknek megfelelő továbbképzési lehetőségek felkutatására, annak helyes kiválasztására. Gyakorlati ismeretek átadása a célcsoport tagjai számára, amely hozzájárul a tartós munkanélküliséggel járó traumák feldolgozásához, valamint növelje a résztvevők önbecsülését és kommunikációjának hatékonyságát. A résztvevők lássanak rá a környezetükben található forrásokra és legyenek képesek tudatosan élni velük.

Első célcsoport: 24-40 év közötti az akcióterületen élő munkanélküliek (5 fő)

Második csoport: 40 év feletti az akcióterületen élő munkanélküliek (5 fő)

Alkalmak száma: 2 X 5 nap, összesen 80 órában

Megvalósítási időszak: 2015.02.01-2015.03.31között

Helyszíne: Jutasi úti lakótelep akcióterületén, Városi Művelődési Központ

1. **helyi környezettudatosság elterjesztését segítő tájékoztatási, szemléletformáló akciók.**

Tervezett programok:

**a./ A lakótelepen „Tanösvény” kialakítása**

A programmal kapcsolatos elvárások:

Az akcióterületet behálózva, különböző növények 100-150 db (fák, bokrok stb.) ültetése és információs táblával történő megjelölése (növény neve, latin neve, hol őshonos). A növényekről egy bővebb információs anyag elkészítése, amely a VMK honlapjára feltöltésre kerül. Térkép készítése az útvonalról, számmal megjelölve rajta a növények helyét. A térképek terjesztése az iskolákban és a város különböző pontjain.

Megvalósítási időszak: 2014.07.30-2015.05.30 között

Helyszíne: Jutasi úti lakótelep akcióterületén

**b./ Öko-kézműves foglalkozások**

Alkalmak száma: 10 alkalom – alkalmanként 3 órában az akcióterületen élők részére

Megvalósítási időszak: 2014.08.01-2015.05.30 között

Helyszíne: Jutasi úti lakótelep akcióterületén, Március 15. úti Könyvtár, Városi Művelődési Központ

**c./ Művészeti és nevelési programok iskolások számára**

A programmal kapcsolatos elvárások:

Előadások, foglalkozások, versenyek, kiállítás szervezése diákok számára a Föld Napja, Madarak és Fák Napja és az Elsivatagodás és a kiszáradás elleni küzdelem világnapja alkalmából az akcióterületen.

Alkalmak száma: 3 alkalom –alkalmanként 8 órában

Megvalósítási időszak: 2015.03.01-2015.06.30 között

Helyszíne: Jutasi úti lakótelep akcióterületén, Városi Művelődési Központ

**Elszámolható költségek**: kizárólag a mini-projekt sikeres végrehajtásához / megvalósításához közvetlenül kapcsolódó fogyó- és forgóeszközök, helyszín- és eszközbérlések, valamint szolgáltatások számolhatók el (az útmutatóban részletezettek szerint).

**A „mini-projekt” megvalósításának kezdő időpontja legkorábban:** 2014.07.01**.**, **záró időpontja legkésőbb**: 2015.06.30. A projekt megvalósításának időpontja nem lehet korábbi, mint a pályázat benyújtását követő 45. naptári nap.

A rendelkezésre álló keret: 26 109 000 Ft.

**Támogatás formája:** vissza nem térítendő támogatás.

**Támogatási intenzitás**: 100%

**Támogatás összege:** minimum 1 000 000 Ft, maximum 3 000 000 Ft.

**A pályázat benyújtásának határideje**: 2014.05.15-től folyamatos, a pályázati keret kimerüléséig, de legkésőbb 2014.08.31-ig

1. **Pályázat benyújtása**

A részletes „mini-projekt” pályázati útmutató elérhető a Városi Művelődési Központ (www.vmkveszprem.hu) és a Pro Veszprém Kft. Honlapján (www.proveszprem.hu), valamint nyomtatott formában **Városi Művelődési Központ** (8200 Veszprém, Táborállás park 1.) **titkárságán.**

A pályázatok magyar nyelven, kizárólag a jelentkezési lap kitöltésével nyújthatók be. Kézzel írott pályázatok feldolgozására nincs lehetőség.

A pályázatot 2 példányban (egy eredeti és egy másolat, valamint további egy elektronikus példányban (CD/DVD lemezen)), zárt csomagolásban, kizárólag személyesen (munkanapokon 8.00 – 16.00 óra között) az alábbi címen kell benyújtani:

## Városi Művelődési Központ

**8200 Veszprém, Táborállás park 1.**

A pályázatok csomagolásán fel kell tüntetni a pályázati felhívás pontos címét:

## „Szociális városrehabilitáció Veszprémben – PROGRAMALAP támogatható tevékenység száma/tervezett program betűje”

A jelentkezési lapok benyújtása a pályázati keret kimerüléséig, de legkésőbb 2014.08.31-ig lehetséges.

Benyújtásnak az az időpont minősül, amikor a személyes átadás-átvétel megtörtént. A Közvetítő Szervezet kötelezettsége biztosítani, hogy az átadás-átvétel során az átvételi dokumentáció minden példányán szerepeljen az átvétel időpontja az év, hónap, nap, óra, perc megjelölésével.

A benyújtási határidő előtt a pályázók kérdéseiket a 06 88/429-693-es telefonszámon vagy az titkarsag@vmkveszprem.hu e-mail címen tehetik fel.

**5. A pályázathoz benyújtandó dokumentumok**

1. Jelentkezési lap
2. Aláírási címpéldány vagy aláírás-minta
3. Létesítő okirat másolata
4. Igazolás / Referenciaigazolás (amennyiben releváns)
5. Költségvetést alátámasztó dokumentumok (a szakmai tartalom bemutatásával):
   1. árajánlatok
   2. költségbecslések